Respect Party
Respect Party blev grundlagt i 2004 som et enkeltsagsparti med udspring i protestbevægelsen mod Storbritanniens deltagelse i Irakkrigen.
Partiet udviklede sig siden til et radikalt venstreorienteret parti med et politisk program med blandt andet omfattende nationaliseringer og højere beskatning af virksomheder på den politiske dagsorden. Det forsøgte især at appellere til arbejderklassevælgere og til etniske minoriteter. Partiet fik valgt et enkelt parlamentsmedlem, George Galloway, i 2005, men opnåede hverken seriøs landspolitisk eller lokal betydning. Partiet opløste sig selv i 2016.